
Hvem  er  de  amerikanske  Indianere? 

af  Ældste  Nephi  Jensen.    


En  af  de  sidste  Bøger  indenfor  amerikansk  Arkæologi 
bærer  Titelen  „Byen  véd  den  hellige  Brønd \  Den  blev  ud- 
givet af  „Century  Company"  i  1926.  T.  A.  Willard  er  dens 
Forfatter. 

Paa  Side  33  i  Herr  Willards  Bog  findes  følgende  Ud- 
sagn „Naar  de  (Mayanerne)"  kom,  eller  hvorledes  eller 
hvorfor,  eller  fra  hvad  Race  de  udsprang,  ved  vi  ikke,  og 
vil  sandsynligvis  heller  aldrig  komme  til  at  vide  det. 

Dette  Citat  antyder,  at  Arkæologerne  og  Historikerne 
endnu  ikke  er  kommet  til  nogen  afgørende  Slutning  an- 
gaaende  de  amerikanske  Indianeres  Oprindelse.  Hvem  er 
dette  mystiske  Folk?  Hvorfra  kom  de?  Hvilken  kulturel  og 
religiøs  Arv  bragte  de  med  sig?  I  1.  Nephi  Bog,  den  første 
Bog  i  Mormons  Bog,  gives  der  os  et  Svar  paa  disse  vig- 
tige Spørgsmaal.  I  denne  Bog  fortælles  det  os,  at  Nephi, 
Lederen  for  denKoloni,  som  først  bosatte  sig  i  Sydamerika, 
var  en  Efterkommer  af  Josef.  De  er  derfor  af  Israels  Hus, 
Der  fortælles  ogsaa,  at  de  kom  til  Amerika  omtrent  600 
Aar  f.  Kr. ;  og  at  de  førte  deres  Optegnelser  i  „Jødernes 
Lærdom  og  Ægypternes  Sprog". 

Faktisk  er  hele  Mormons  Bog  en  historisk  Beretning 
om  denne  Koloni.  Det  er  derfor  yderst  interessant  at  vide, 
om  denne  Optegnelse  er  rigtig  at  henføre  de  amerikanske 
indførte  Racer  til  hebræisk  Afstamning  eller  ej. 

H.  O.  Bancroft  citerer  i  sit  Værk  „Indfødte  Racer"  Lord 
Kingboroughs  Sammenligninger  af  Meksikanernes  Skikke, 
Ceremonier  og  Vaner  i  dennes  Værk  „Meksikos  Oldtid,  ud- 
givet mellem  1830  og  1848.  Herr  Bancroft  finder,  at  disse 
to  Folk  er  slaaende  ens  i  mange  af  deres  Særegenheder. 

„Baade  Jøder  og  Meksikanere  betragtede  visse  Dyr  for 
at  være  urene  og  uskikkede  til  Føde.  ***  Toelser  var  en 
væsentlig  Del  af  Jødernes  og  Meksikanernes  cerimonelle 
Lov.  ***  Den  ucateciske  Antagelse  af  en  Treenighed  ligner 
den  hebræiske.  Det  er  sandsynligt,  at  Quetzalcoatl,  hvis  ejen- 
dommelige  Navn   betyder    „Befjedret   Slange",    blev   kaldt 

saaledes  efter  Kobberslangen,  som  Moses  opløftede  i  Ør- 
kenen; idet  Fjerene  maaske  hentyder  til  den  rabbinske 
Tradition,  at  de  frygtelige  Slanger,  som  Gud  sendte  imod 
Israeliterne,  var  af  en  vinget  Art". 

Andre  hebræiske  Analogier,  Lord  Kingsborough  finder  i 
Amerika,  er  Præsternes  Klædedragt,  Insignier  og  Pligter; 
deres  megen  Overtro  forbundet  med  Drømme,  Syner,  For- 
mørkelser og  andre  mere  almindelige  Begivenheder;  deres 
Regnfester,  deres  Begravelses-  og  Sørgeceremonier;  de 
mest  almindelige  Sygdomme  blandt  Folket;  visse  regelmæs- 
sigt iagttagne  Højtider;  visse  Nationers  Klædedragt;  Love; 
fysiske  Træk;  Arkitektur;  forskellige  underordnede  Sær- 
egenheder som  at  byde  en  fremmed  Vand  til  at  vaske  sine 
Fødder  i;  at  spise  Jord  som  et  Tegn  paa  Ydmyghed;  at 
salve  med  Olie  og  lignende;  deres  Ofring  af  Fanger;  deres 
Veltalenhedskunst;  deres  Myter  om  Kæmper;  deres  Ærbø- 
dighed og  Respekt  for  Guds  Navn;  deres  Ægteskabsfor- 
hold;  Fødselsceremonier  og  alle  religiøse  Tanker;  deres 
Ærbødighed  for  Konger;  deres  Udnyttelse  af  Metaller; 
deres  Behandling  af  Forbrydere;  deres  Udøvelse  af  Vel- 
gørenhed; deres  sociale  Skikke,  o.s.v. 

H.  H.  Bancroft  citerer  i  V.  Bind  af  sit  Værk  „Indfødte 
Racer"  James  Adair  angaaende  Ligheden  mellem  Hebræ- 
ernes og  de  amerikanske  Indianeres  Skikke  og  Ceremonier: 

„Det  var  blevet  befalet  de  hebræiske  Nationer  at  tilbede 
Jehova,  den  sande  og  levende  Gud,  som  af  Indianerne 
bliver  benævnt  Yohewah  —  Det  indianske  Sprog  og  de 
indianske  Dialekter  synes  at  have  de  selvsamme  Sprogejen- 
dommeligheder som  det  hebræiske  Sprog.  Deres  Ord  og 
Sætninger  er  udtryksfulde,  koncise,  kraftige,  klangfulde  og 
frie,  og  er  i  Bogstaver  og  Betydning  ofte  synonyme  med 
det  hebræiske  Sprog.  De  udregner  Tiden  paa  samme 
Maade  som  Hebræerne,  idet  de  udregner  Aaret  i  Maane- 
maaneder  ligesom  Israeliterne.  De  indianske  Amerikaneres 
Ceremonier  er  i  Harmoni  med  Jødernes;  de  har  ogsaa 
deres  Profeter,  Højpræster  o.s.v.  Ligesom  Jøderne  havde 
et  Allerhelligste  i  deres  Helligdom,  har  alle  de  indianske 
Nationer  det  ogsaa.  Deres  Højpræsters  Klædedragt  ligner 
ogsaa  de  hebræiskes.  De  amerikanske  Indianeres  Højtider, 

Fester  og  religiøse  Ceremonier  har  ogsaa  stor  Lighed  med 
Hebræernes.  Hebræerne  havde  i  Følge  Moseloven  forskel- 
lige Toelses-  og  Salvelsesceremonier  —  og  alle  de  indi- 
anske Nationer  iagttager  stadigt  af  religiøse  Motiver  lig- 
nende Skikke.  Deres  hyppige  Neddypning  af  sig  selv  og 
deres  Børn  i  Floderne  endogsaa  i  det  strengeste  Vejr  synes 
at  være  lige  saa  sandt  jødisk  som  de  andre  Ritualer  og 
Ceremonier,  som  er  blevet  nævnt.  De  indianske  Love  om 
Urenhed  og  Renselse  og  ogsaa  Afholdenhed  fra  Ting,  der 
er  dømt  urene,  er  de  samme  som  Hebræernes.  De  indi- 
anske Ægteskabs  og  Skilsmisseforhold  og  Straffe  for 
Ægteskabsbrud  bibeholder  endnu  en  stærk  Lighed  med 
de  jødiske  Love  og  Skikke  paa  dette  Omraade.  Mange  af 
Indianernes  Straffe  ligner  Jødernes.  Den,  der  opmærksomt 
betragter  Indianerens  Ansigtstræk  og  Øjne,  hans  vaklende, 
koldblodige  og  frygtindgydende  Holdning,  vil  uvilkaarligt 
komme  til  at  tænke  paa  Jøden.  De  Ceremonier,  Indianerne 
udfører,  førend  de  gaar  i  Krig,  saasom  Renselse  og  Faste, 
ligner  den  hebræiske  Nations. 

Endskønt  amerikanske  Oldgranskere  og  Arkæologer  endnu 
ikke  er  villige  til  at  indrømme  de  amerikanske  Indianeres 
Herkomst,  bestaar  denne  Teori  om  de  amerikanske  Indi- 
aneres Herkomst  endnu.  T.  A.  Willards  Bog  „Byen  ved 
den  hellige  Brønd"  udgivet  saa  sent  som  i  1926  inde- 
holder paa  Side  35  denne  Paragraf: 

„Landa  siger  i  sin  Bog,  at  nogle  af  Yucatans  gamle 
Mænd  fortalte  ham  Traditionen,  der  var  gaaet  i  Arv  gen- 
nem mange  Generationer,  at  de  første  Kolonister  var 
kommet  ad  Vandvejen  fra  Østen.  Disse  rejsende  var  Folk, 
som  Gud  havde  befriet,  idet  han  havde  „aabnet  tolv  Veje 
til  Havet".  Hvis  denne  Tradition  er  sand,  kan  disse  Stam- 
fædre have  været  en  af  de  tabte  Israels  Stammer.  Et  inte- 
ressant Sidelys  paa  denne  Hypotese  er  det  tydelige  semi- 
tiske Ansigtspræg,  som  nogle  af  de  ældgamle  Skulpturer 
og  Mure  fundet  i  Chichen  Isza  og  i  andre  gamle  mayanske 
Byer  khar.  Disse  Billeders  Ansigtstræk  er  paafaldende 
hebræiske". 

Paa  Side  36  i  Herr  Willards  Bog  findes  følgende  Fod- 
note: 

„I  en  Artikel  skrevet  til  „Harper's  Magazine"  af  Herr 
Edward  Huttinglon,  bliver  der  henvist  til  de  moderne 
Mayaers  jødiske  Ansigtstræk,  og  jeg  har  ofte  selv  be- 
mærket Ligheden.  En  fremragende  Skribent  om  Yucatan 
betragter  Muligheden  for  Mayaernes  jødiske  Oprindelse 
som  værende  den  mest  solide  af  de  adskillige  Teorier,  jeg 
har  nævnt". 

Mormons  Bogs  Beretning  om  de  amerikanske  Racers 
Oprindelse  er  tydelig  autentisk.  Dette  betydningsfulde 
Faktum  rejser  et  andet  højst  interessant  Spørgsmaal.  Hvor- 
ledes kom  Joseph  Smith  i  1829  til  den  Slutning,  at  de 
amerikanske  Indianere  var  af  Israels  Blod,  gennem  Jakobs 
Søn  Josef?  Han  modtog  ikke  denne  Kundskab  fra  nogen 
menneskelig  Kilde.  Vi  kan  ikke  tro,  at  det  blot  var  Gæt- 
værk, som  tilfældigvis  viste  sig  at  være  rigtigt.  Han  maa 
have  modtaget  denne  Tanke  fra  de  guddommeligt  aaben- 
barede  Guldplader. 


»Øg  naar  3  modtage  disse  ^ing  (i/Hormons  Bog),  formaner  jeg  eder 
til  at  adspørge  £)\id,  den  evige  £Fader,  i  fKristi  SVavn,  om  disse  'Sing 
ikke  er  sande;  og  dersom  3  bede  af  et  oprigtigt  SHjerte  og  med  fast 
tforsæt  samt  med  %ro  paa  SKristus,  vil  han  aabenbare  Sandheden  deraf 
for  eder  formedelst  den  SHelligaands  3Kraft;  og  formedelst  den  3iellig* 
aands  3Kraft  kunne  3  kende  Sandheden  i  alle  ^ing«. 

^/Hormons  'Bog 
Moroni  10:  4  =  5. 

fy  en  yndige  Sang. 


0O0 


tMelodi :  'bhe  sweet  story  of  old. 

0,  hvor  glade  blev  {Kvinder  ved  ffesus,  den  @ang 
{Han  drog  ud  paa  den  alfare  °Vej\ 
Øg  lod  falde  de  Ørd,  nu  vor  yndige  Sang: 
»Sring  de  smaa,  og  formener  dem  ej  I« 

{for  en  SModer  er  intet  saa  himmelsk  paa  fjord 
Som  et  Slik  ind  i  Øjnene  blaa 
{Hos  sin  lille  i  {favn,  naar  hun  mindes  hans  Ørd: 
»Sring  de  smaa  og  formener  dem  ej  I« 

{Han  i  {faderens  {Hus  har  beredt  dem  et  {Hjem, 
{Hvor  lyksalighed  de  vil  opnaa  — 
Øm  end  ^aarer  maa  rinde  ved  {Død,  ej  forglem, 
Sit  »£juds  {Rige  tilhører  de  smaa1.« 

£ad  hvert  {Hjerte  lovprise  vor  {frelser  i  Sang, 
{Han  er  JCivets  og  Sandhedens  'Vej  1 
{Rt  vor  {frelser  han  er,  lad  os  synge  med  {Klang: 
tyi  vil  aldrig  fornægte  det,  nejl 

9&ldste  SYiels  £F.  green 

ciltah,  <u.  s.  m. 

PORTRÆTTER. 


Et  af  de  Medlemmer,  der  gennem  mange  Aar  har  præget 
Københavns  Gren,  er  Ældste  Thorvald  Bregentoft,  som  har 
været  Medlem  af  Kirken  i  mere  end  34  Aar,  idet  han  blev 

døbt  13.  Juni  1906.  For  den  yngre 
Generation  synes  dette  at  være  et 
meget  langt  Tidsrum  —  og  noget 
fjernt,  længe  før  Verdenskrigen. 

Ældste  Bregentoft  har  indtaget 
mange  betydningsfulde  Stillinger  i 
Kirken;  igennem  flere  Aar  var  han 
1.  Raadgiver  i  Københavns  Grens- 
præsidentskab  og  udførte  der  et  stort 
og  uegennyttigt  Arbejde.  Hvis  man 
vilde  spørge  Broder  Bregentoft,  om 
der  var  et  Arbejde,  han  særligt  el- 
skede i  Kirken,  vilde  Svaret  uden 
Tøven  blive:  Søndagsskolen.  I  denne  Organisation  har 
han  lagt  sin  Manddomsgerning  og  med  aldrig  svigtende 
Interesse  gaaet  op  i  dens  Velfærd.  Da  han  i  sin  Tid  var 
Søndagsskoleforstander  i  København,  mønstrede  denne  Or- 
ganisation mange  Medlemmer,  som  nu  mindes  ham  med 
Taknemmelighed.  I  Dag  staar  Broder  Bregentoft  som  Søn- 
dagsskolernes Leder  i  Danmark  og  som  det  samlende  Midt- 
punkt for  disse. 

Ældste  Bregentoft  er  en  trofast  Sidste  Dages  Hellig  med 
en  fast  Overbevisning  om  Evangeliets  Sandhed,  en  god 
Taler,  bag  hvis  Ord  man  mærker  en  urokkelig  Tro  paa 
det,  han  forkynder. 


Th.  Bregentoft 


Henry  Løj  borg 


VI. 

1  Modsætning  til  Ældste  Bregentoft 
hører  Ældste  Henry  Løjborg  til  den 
unge  Garde,  som  trods  Ungdommen 
har  udført  et  paaskønnelsesværdigt 
Arbejde  for  Kirken.  Ældste  Løjborg 
staar  i  Spidsen  for  Aalborg  Gren  og 
Distrikt,  som  han  leder  med  stor  Dyg- 
tighed og  Nidkærhed.  Aalborg  har 
spillet  en  stor  Rolle  i  Den  danske 
Missions  Historie;  det  var  den  anden 
Gren,  der  blev  organiseret  i  hele  Skan- 
dinavien,  og   denne   historiske   Begi- 

venhed  fandt  Sted  den  25.  Nov.  1850  med  Hans  Peter 
Jensen  som  dens  første  Præsident:  Gennem  Aarene  har 
denne  store  og  betydningsfulde  Gren  haft  mange  ypper- 
lige Ledere,  unge  og  ældre,  der  med  aldrig  svigtende  In- 
teresse har  kæmpet  for  Herrens  Sag.  Broder  Løjborg  har 
fortsat  de  gode  Traditioner  som  en  Herrens  Tjener. 

Ældste  Løjborg  har  gennem  sin  noble  og  beherskede 
Optræden  vundet  sig  mange  Venner,  som  er  villige  til  at 
følge  hans  Raad  og  Vejledninger.  Hans  Ord  falder  med 
en  saadan  Vægt,  at  man  er  klar  over,  at  der  bag  Ordene 
staar  en  Mand  med  sin  personlige  Mening.  Han  er  let  at 
samarbejde  med  og  forstaar  Loyalitetens  Kunst.  Broder 
Løjborg  er  en  Sidste  Dages  Hellig,  som  forsøger  at  leve  i 
Overensstemmelse  med  sin  Tro  og  sine  Idealer. 


Frelser  og   Dommer. 


En  juridisk  Student  gik  en  Dag  en  Tur  paa  Landet.  Paa 
sin  Vej  kom  han  over  en  Bro.  Nede  i  Aaen  saa  han  en 
Mand,  som  kæmpede  for  sit  Liv.  Studenten  kastede  sig  re- 
solut i  Vandet,  svømmede  ud  til  Manden  og  reddede  ham. 

Mange  Aar  gaar.  Studenten  bliver  færdig  med  sine  Studier 
og  er  nu  en  dygtig  Dommer.  En  Dag  bliver  der  ført  en 
Mand  frem  for  ham.  Han  har  begaaet  en  stor  Forbrydelse 
og  skal  nu  forhøres  og  dømmes.  Da  Fangen  ser  Dommeren, 
gaar  der  Træk  af  Glæde  over  hans  triste  Ansigt.  Han  gen- 
kender sin  Redningsmand;  denne  genkender  ogsaa  ham. 

Med  Taarer  i  Øjnene  minder  Fangen  Dommeren  om  den 
Gang,  han  reddede  hans  Liv.  Inderligt  beder  han  om,  at 
Dommeren  ogsaa  den  Gang  vil  hjælpe  ham.  Der  bliver  et 
Øjebliks  Stilhed  i  den  store  Retssal.  Man  kan  se  paa  Dom- 
meren, at  han  er  bevæget. 

»Det  gør  mig  ondt,  at  jeg  ikke  kan  hjælpe  Dem«,  siger 
Dommeren  bevæget.  »Jeg  vilde  gerne;  men  jeg  kan  ikke. 
Forbrydelsen  maa  straffes.  Jeg  husker  godt  den  Gang,  jeg 
frelste  Dem;  men  i  Dag  maa  jeg  dømme  Dem«. 

Jesus  møder  os  alle  som  vor  Frelser;  men  en  Dag  skal 
han  møde  os  som  vor  Dommer.  Hvordan  vil  vor  Dom  blive? 

Vi   er  alle   Brødre. 


(Følgende  er  Uddrag  af  en  Tale  holdt  af  en 
tysk  Broder  —  en  Soldat  —  som  besøgte  et 
af  Møderne  i  Stavanger  i  Juni  1940). 

Mine  kære  Brødre  og  Søstre.  Det  fryder  mig  meget  at 
have  denne  Anledning  til  at  tale  til  eder  og  at  være  til  Stede 
her.  Jeg  har  faaet  Besked  om,  at  jeg  maa  rejse  herfra  igen 
i  Morgen. 

I  Dag  fik  jeg  Brev  fra  min  Hustru.  Hun  skriver,  at  hun 
tror,  at  hun  ikke  mere  vil  faa  mig  at  se  —  (Bliver  bevæget 
og  græder).  Undskyld,  at  jeg  ikke  længere  kan  beherske 
mig;  men  naar  man  er  Hundreder  af  Kilometer  borte  fra 
Hjemmet,  som  man  længes  efter,  da  føler  man  sig  ikke  godt 
tilmode.  Men  Evangeliet  holder  os  sammen,  og  jeg  kom  til 
at  tænke  paa  vor  skønne  Sang:  »Kære  Barn,  din  Gud  er 
nær   dig«. 

Dette  Evangelium  er  sandt;  Skade  at  Menneskene  ikke 
forstaar  det  bedre.  Jeg  vilde  ønske,  at  jeg  kunde  sprede  det 
mere.  Maaske  faar  vi  ikke  hinanden  at  se  igen;  men  Evan- 
geliet er  fælles,  maatte  bare  det  og  Bibelens  Lære  blive 
bedre  forstaaet.  Gud  alene  gør  os  stærke,  og  al  Kraft  kom- 
mer ovenfra;  det  er  i  Troen  Styrken  ligger.  Hvad  er  Men- 
nesket? Ikke  noget  uden  Gud.  Maatte  vi  virkeligt  blive  som 
Brødre  og  Søstre,  maatte  vi  blive  stærke  i  Troen.  Mine  kære 
Søskende;  jeg  er  ked  af  at  maatte  rejse;  men  jeg  maa  ad- 
lyde mit  Lands  Lov.  Men  Søskende,  Evangeliet  vil  holde  os 
sammen. 

Jeg  har  i  dette  Land  og  i  denne  By  truffet  mange  gode 
og  kærlige  Søskende,  som  jeg  altid  vil  huske,  og  jeg  ønsker, 
at  vi  skal  kunne  træffes  igen  under  andre  og  bedre  Forhold. 

Mine  kære  Søskende.  Tænk  paa  eders  Pligter,  tænk  paa 
Evangeliet.  Jeg  ønsker  eder  alle  en  god  Tid.  Maa  Gud  vel- 
signe eder  alle,  og  maa  min  Familie  blive  beskyttet  og  be- 
varet, er  min  Bøn  i  Jesu  Kristi  Navn,  Amen. 

Taget  fra  >Lys  over  Norge<. 


UKF 


UMF 


UDGIVET  AF  HOVEDBESTYRELSEN     llllllllllllllllllllllllllllllllliii 


fjesus  sagde:  Qu  skal  elske  SHerren  din  £}ud  af  hele  dit  SHjerte  og  med 

hele  din  Sjæl  og  med  hele  dit  Sind,  dette  er  det  første  og  store  Bud  og 

det  andet  er  dette  ligt,  du  skal  elske  din  SYæste  som  dig  selv.    fHf  disse 

to  $}ud  afhænger  <£oven  og  ^Profeterne. 


ffarhus  10.  og  11.  fftugust. 

Har  du  hørt  lidt  om,  hvordan  første  Halvdel  af  Stævnet 
forløb  i  København  Set.  Hansdag?  Naa  det  har  du,  saa  er 
det  ikke  nødvendig  at  omtale  det  nærmere. 

Nu  kommer  saa  sidste  Del  af  den  aarlige  Sammenkomst. 
I  Aar  har  det  aandelige  været  Adelsmærket  for  vort  Stævne, 
og  der  er  sikkert  ingen,  der  tør  paastaa,  at  Programmet  ikke 
fuldt  ud  har  vist  Tendensen  og  Retningen  indenfor  vor  Kirke, 
saa  det  aandelige  Adelsmærke  har  været  højt  hævet,  og  hæ- 
vet uden  Mislyd. 

Hvem  trænger  ikke  til  at  faa  en  Dag,  hvor  Guds  Aand 
gennemsyrer  alt.  Ja,  giver  alle  daglige  Bekymringer  Løbepas, 
og  med  ydmygt  Sind  helt  og  holdent  give  sig  hen  til  Gud 
og  høre  de  Ord,  der  giver  Lægedom  for  alle  Saar. 

Ønsker  du  det,  saa  mød  op  til  vort  Aarhusstævne,  hvis  du 
kan,  og  skal  du  endog  lide  enkelte  økonomiske  Afsavn,  vil 
jeg  alligevel  raade  dig  til  at  lytte  til  dit  eget  Indre,  det  skal 
nok  fortælle  dig,  hvilken  Beslutning  du  bør  tage.  Er  du  i 
Tvivl  saa  gaa  i  Bøn  til  ham,  der  giver  de  bedste  Raad. 

Vi  haaber,  at  Aarhusstævnet  bliver  af  samme  Kvalitet,  som 
det  i  København,  det  er  derfor  vor  Bøn,  at  alle  jer,  der  læser 
disse  Linier,  vil  gøre  jer  til  Talsmand  for  denne  herlige  Sag, 
den  Sag  bør  være  i  dine  Tanker  tidlig  og  silde,  gør  du  blot 
dit  bedste,  hersker  der  ingen  Tvivl  om  Resultatet.  De  sidste 
Dages  Betydning  er  du  ikke  i  Tvivl  om,  du  ser  Profetierne 
gaa  i  Opfyldelse  den  ene  efter  den  anden,  vil  du  da  ikke 
gøre  alt,  hvad  der  er  dig  til  Gavn,  naar  denne  korte  Stund, 
kaldet  Livet,  har  Ende. 

Jo,  jo,  byg  op  paa  den  Sag  du  nødigst  af  alt  vil  miste. 
Pris  den  Gud,  der  har  givet  dig  sit  eneste  sande  Evangelium, 
gør  andre  delagtige  i  din  Glæde. 

Da  er  Idealet  naaet,  og  Stævnets  Betydning  dermed  fast- 
slaaet. 

Paa  Gensyn  /  Aarhus. 

Julius  Andersen 

^Velsignelser  : 

Søndag  den  28.  April  1940  blev  en  Datter  af  Anders  Henry  Jensen 
og  Caroline  Daugaard  Jensen,  Esbjerg,  velsignet  af  Distriktspræsident 
C   Marius  Løvendahl  og  fik  Navnet  Eva  Jensen. 

Søndag  den  2.  Juni  1940  blev  en  Søn  af  Georg  Richard  Nielsen  og 
Søster  Elvira  Jensen  Nielsen,  Aarhus,  velsignet  af  Faderen  G.  Richard 
Nielsen  og  givet  Navnet  Birger  Thorbjørn  Koitzsch  Nielsen. 

Qaabshandlinger  : 

Onsdag  den  20.  September  1939  blev  Eli  Georg  Larsen,  Aalborg,  døbt 
af  Distriktspræsident  Henry  E.  Christiansen  og  fik  Haandspaalæggelse 
af  Missionær  Rheim  M.  Jones. 

Søndag  den  28.  April  blev  Søster  Andrea  Christiansen  Jensen,  Esbjerg, 
døbt  af  Ældste  Niels  Peter  Olsen  og  fik  Haandspaalæggelse  af  Ældste 
Ejnar  Nielsen. 

^Dødsfald: 

Lørdag  den  4.  Maj  1940  døde  en  af  Aarhus  Grens  trofaste  ældre  Sø- 
stre, Str.  Hanna  Bay.  Søster  Bay  blev  født  i  Ørsted,  Randers  Amt,  den 
30.  Juni  1870  og  blev  indlemmet  i  Kirken  ved  Daab  den  2.  December 
1931.  Lige  siden  sin  Daabsdag  har  Søster  Bay  været  en  oprigtig  og 
god  Sidste  Dages  Hellig,  som  var  afholdt  af  alle,  som  kendte  hende. 
Ære  være  hendes  Minde! 

'Zld flugt  er  og  &  ester: 

København  Grens  Søndagsskole  afholdt  Grundlovsdagen  en 
særdeles  vellykket  Udflugt  ud  til  den  smukke  Eremitageslette,  hvorfra 
der  er  en  glimrende  Udsigt  over  Sundet  og  Dyrehaven.  Vejret  var  straa- 
lende,  saa  der  var  mødt  talrigt  op  baade  af  Børn  og  voksne.  Hver 
havde  medbragt  en  god  og  solid  Smørrebrødspakke,  som  rigtigt 
smagte,  efter  den  lange,  skønne  Spadseretur  fra  Klampenborg  Station, 
gennem  Dyrehaven  og  ud  til  Sletten.  Da  Frokosten  var  nydt,  blev  der 
leget  en  Del  morsomme  Friluftslege  til  stor  Fryd  for  Børnene.  Senere 
paa  Eftermiddagen  serverede  Søndagsskolen  flere  forskellige  Forfrisk- 
ninger til  dens  Medlemmer.  Alt  i  alt  en  glimrende  Udflugt. 

København  Primary  sluttede  Tirsdag  Eftermiddag  den  11.  Juni 
førend  Sommerferien  med  en  Udflugt  op  til  det  store  smukke  Anlæg 
paa  Bellahøj  Efter  at  man  havde  tilbragt  en  fornøjelig  Times  Tid  mej 
Leg,  blev  der  serveret  Chokolade  og  Wienerbrød  til  alle  de  tilstede- 
værende. Senere  blev  der  uddelt  Flidspræmier  i  Form  af  Bøger,  Farve- 

kridt  og  Billeder  til  23  af  Primarybørnene.  Festen  sluttede  med  De 
Sidste  Dages  Helliges  Ungdoms  smukke  og  inspirerende  Sang:  „Jeg 
tjener  Gud,  mens  jeg  er  ung".  En  af  de  smaa  Piger,  et  Ikke -Medlem 
af  Kirken,  sluttede  med  Bøn.  Til  Stede:  30  Børn  og  4  Lærerinder. 

Torsdag  den  13.  Juni  1940  blev  der  afholdt  en  stor  Bespisning  for 
København  Grens  ældre  Medlemmer  ovre  i  Missionshjemmet.  Straks 
da  Søskende  kom,  blev  de  budt  ud  i  den  smukke  Have,  hvor  der  blev 
serveret  smaa  Forfriskninger.  Ved  godt  5  Tiden  gik  man  ind  til  de 
smukt  pyntede  Borde,  der  var  opstillet  i  den  store  Hall  i  Villaen.  Her 
blev  der  serveret  en  stor  Middag  bestaaende  af  Hønsekødsuppe,  Høns 
i  Peberrod  og  Is.  Under  og  efter  Middagen  blev  der  givet  de  forskellige 
Søskende  Lejlighed  til  at  synge,  tale,  bære  deres  Vidnesbyrd  og  paa 
anden  Maade  opmuntre  og  glæde  hinanden.  Kl.  8  kom  Sangkoret,  der 
der  var  samlet  til  Sangøvelse,  over,  og  sang  et  Par  smukke  Sange  for 
de  ældre  Søskende. 

Hele  Festen  var  særdeles  vellykket  i  alle  Henseender,  en  Fest,  som 
de  ældre  Søskende  længe  vil' mindes. 

fødselsdag  i  ^Københavns  <(?ren. 

Søndag  den  5.  Maj  1940  fyldte  en  af  København  Grens  trofaste  Sø- 
skende. Søster  Anna  Kragh,  60  Aar.  Str.  Kragh  blev  Medlem  af  Kirken 
den  7.  Maj  1934  og  har  siden  den  Tid  været  en  trofast  og  aktiv  Sidste 
Dages  Hellig.  Særlig  kendt  er  Str.  Kragh  for  sit  dramatiske  Talent,  for 
hvilket  hun  er  kendt  over  den  ganske  Mission;  idet  hun  vandt  1.  Præ- 
mie ved  sin  ypperligt  genfortalte  Historie:  „Svinedrengen",  ved  Ungdoms- 
stævnet  i  København  den  10. -11.  Juni  1935. 

„Stjernen"  ønsker  herigennem  Str.  Krag  endnu  mange  lyse  og  lykke- 
lige Aar  i  fortsat  Arbejde  indenfor  den  Kirke,  om  hvis  Guddommelighed 
hun  har  et  urokkeligt  Vidnesbyrd. 

